Christiansborg sender 61 millioner til transportknudepunkt - FiskerBladet\nChristiansborg sender 61 millioner til transportknudepunkt\nFoto: ADP A/S\nTorsdag meldte Transportministeriet ud, at man har afsat i alt 61 millioner kroner til en ombygning af Afkørsel 61 ved Taulov. Pengene kommer fra en pulje på 3,5 milliarder kroner, der skal bruges på projekter, der binder land og by tættere sammen.\nFredericia- og Taulovområdet har i de senere år konstant bevæget sig i en positiv udvikling mod at blive et centralt transport- og logistikknudepunkt i Danmark. Fredericia og Taulov er et multimodalt knudepunkt, hvor samarbejdet mellem havn, kombiterminal, containerterminal og internationale speditører udgør fremtidens transportklynge i Danmark.\nOmrådet er udviklet kraftigt i de senere år, og derfor er det meget positivt, at der afsættes midler til at afhjælpe den trafikale trængsel i området, så Fredericia- og Taulovområdet fortsat kan udvikle sig som et multimodalt knudepunkt, hvor koblingen af transportformerne spiller en væsentlig rolle i at skabe en grønnere transportsektor. Ombygning af Afkørsel 61 vil sikre kapaciteten på vejnettet til gavn for de mange virksomheder, der er afhængige af en velfungerende transport og logistik og samtidig give en sikker og fleksibel trafikafvikling.\n”Med udviklingen af Taulov Dry Port gennem de senere år har ADP og Fredericia Havn etableret en førerposition inden for multimodal transport, hvor sø møder vej og jernbane. Vi forventer, at den positive udvikling i området vil fortsætte, fordi virksomhedernes efterspørgsel efter klimavenlig transport og en optimeret logistik skubber væksten og godset i vores retning. Derfor er det afgørende, at kapaciteten på den tilsluttende infrastruktur følger med udviklingen, så der ikke opstår flaskehalse. Så det er en meget positiv nyhed for vores kunder,” lyder det fra direktør i ADP A/S, Rune D. Rasmussen.\nOgså i Danske Havne, som er brancheorganisation for de danske erhvervshavne, bliver nyheden taget positivt imod.\n”Mere end 70 pct. af dansk import kommer ind gennem havnene, og derfor har vi i Danske Havnes udspil om fremtidens infrastruktur fokuseret benhårdt på, at der etableres gode tidssvarende forbindelser mellem havnene og deres opland, så vi har de bedste muligheder for at fremme gods på sø. Derfor glæder jeg mig meget over, at der nu er afsat midler til at lette trafikken omkring Taulov. Dermed får endnu en havn god baglandsinfrastruktur, som er afgørende for klimavenlig transport på sø,” siger direktør i Danske Havne, Tine Kirk.\nPuljen på de 3.5 milliarder kroner er en del af Infrastrukturaftalen, som blev indgået i sommeren 2021 og som udmøntes frem mod 2035.


Jordbærbolcher | Lækker opskrift | Find den på Maduniverset\nOpskrifter › Madopskrifter › Jordbærbolcher\n1½ dl. druesukker\n25 dråber rødfrugtfarve\n25-30 dråber jordbærsmag\nMan røre druesukker, sukker, vand sammen og sætter det over en kogeplade og putter en termometer I og varmer det op til 154 grader.Når det så er varm hælder man det på en marmorplade eller en træplade og putter farven I og smagen og ælter det sammen med to dejskraber og bliver ved til det er ned på 90 grader. Så ruller mandet ud til en tynd pølse og når man har gjort det klipper man dem ud. Man skal sørge for at der er olie på bordet og på de ting man bruger så det ikke klister til tingene. Vent med at spise dem til de er kolde. Bemærk: Man kan også selv lave andre smag.\nDenne gode opskrift på Jordbærbolcher fra Maduniverset.dk i kategorien Slik opskrifter, er tilføjet af et medlem, hvis du har forslag, som omhandler hjemmelavet Jordbærbolcher, kan du skrive et indlæg som brugeren som har lagt opskriften på vil se, eller du kan skrive via Maduniverset.dk's besked system. Alle opskrifter bruges på eget ansvar.\nSushi (maki ruller)\nFiskefilet med kartofler og persillesauce.\nPopulære søgninger: Lækre boller! lagkage med råcreme & frugt Frugttærte med merengs og bær Shredded kylling til burritos og taco Original Foccacia brød fra Italien French taco Den bedste Crispy chicken burger Berliner pfannkuchen Lakseroulade med peberrod Blødende chokoladekage Lækre dadle/nødde trøfler med kokos Halloween menu Kransekagestykker Hjemmelavet agurkesalat Familie Lasagne barbeque marinade Rejemad Ostegratinerede agurker Absolut bedste BBQ marinade Havregrynskugler


SFO på Karlskov Friskole\nEfter skoletid er der mulighed for at komme i SFO. Vi støtter op om barnets trivsel her på Karlskov Friskole, hvor vi har fokus på det enkelte barns udvikling og læring. Derfor arbejder vi med at styrke børnenes sociale kompetencer og skabe rum for de indbyrdes relationer.\nSFO'en er i børnenes fritid. Derfor vægter vi, at de er medbestemmende på, hvad de skal lave i SFO. Vi tilbyder nogle aktiviteter børnene kan deltage i, men de har også mulighed for at fordybe sig med fri leg.\nVi oplever at børnene meget gerne vil være aktive. Det kan være i hallen, på boldbanen eller på legepladsen - specielt hoppepuden, som er et kæmpe hit. Vi vil meget gerne fremme en sund livstil, samtidig skal der også være mulighed for at koble af.


Horsens ydmyger Fremad Amager – Ekstra Bladet\n7. nov. 2021 kl. 17:27\nHorsens ydmyger Fremad Amager\nEfter en lang periode uden sejre kom AC Horsens tilbage på vinderkurs ved at banke Fremad Amager med 6-1\nJens Berthel Askou kunne søndag se sit hold banke Fremad Amager. (Arkivfoto) Foto: Morten Pape/Ritzau Scanpix\nDet er seks uger siden, at AC Horsens kunne juble over en sejr i fodboldens 1. division, men søndag blev det tre stensikre point.\nHjemme mod Fremad Amager vandt Horsens med hele 6-1 og tog således den første sejr siden 26. september. Siden var det blevet til to uafgjorte og to nederlag.\nStorsejren blev grundlagt i første halvleg, hvor AC Horsens på cirka 20 minutter gik fra 0-0 til 3-0. I anden halvleg overgik hjemmeholdet sig selv med yderligere tre mål scoret på kun cirka fire minutter.\nAnders K. Jacobsen endte med at lave hattrick.\nResultatet betyder, at Horsens hopper op på femtepladsen i tabellen med 24 point. Det er syv færre, end topholdet Hvidovre har. Fremad Amager ligger næstsidst med blot 12 point efter 15 kampe.\nDet var Anders K. Jacobsen, som åbnede målscoringen, da han i 20. minut gjorde det til 1-0. Casper Tengstedt sendte det indlæg ind i feltet, som Jacobsen headede ind.\nSmå ti minutter senere var det Tengstedts egen pande, der gjorde det til 2-0 på et hjørnespark. Kort før pausen blev det 3-0 ved Jonas Gemmer.\nPå et flot mål af hollandske Robin Lauwers fik Fremad Amager reduceret kort efter pausen, men lykken varede ikke længe.\nHjemmeholdet fik med tre lynscoringer lukket kampen cirka midt i anden halvleg.\nAnders K. Jacobsen stod for to af dem og fuldendte dermed sit hattrick, inden Casper Tengstedt igen nettede til slutresultatet 6-1.\nI bunden af rækken fik Vendsyssel søndag hjemme en vigtig 4-1-sejr over HB Køge, som dermed blev hevet ned omkring de nederste pladser.\nOffensivspillerne Tiemoko Konate og Diego Montiel kom begge på tavlen på flade skud fra kanten af feltet i første halvleg, og det blev udbygget to gange i anden halvleg, inden HB Køge pyntede på resultatet.\nVendsyssel har lige over nedrykningsstregen 14 point på 10.-pladsen. HB Køge har to pladser længere oppe 15 point.


Er hvededyrkning godt eller skidt for klimaet? - TjekDet - leveret af Mandag Morgen\nFaktatjek Nikolaj Rodkjær Kristensen | 16. marts 2020 kl. 9:09 | Print\n(Foto: Johan Gadegaard/Midtjyske Medier/Ritzau Scanpix)\nHvededyrkning belaster ikke klimaet, men optager derimod CO2 fra atmosfæren, skriver bestyrelsesmedlem i interesseorganisationen Bæredygtigt Landbrug. Men de optagne drivhusgasser ender tilbage i atmosfæren, og derfor er hvededyrkning ikke et gode for klimaet, siger forskere.\n”Hvededyrkning belaster ikke klimaet. Det er et gode for klimaet,” skriver Peter Bohsen Jensen, der er gårdejer og bestyrelsesmedlem i interesseorganisationen Bæredygtigt Landbrug i et læserbrev på foreningens hjemmeside samt på Maskinbladet og Horsens Folkeblad.\nEn hvedemark optager nemlig CO2 fra atmosfæren, hedder det i læserbrevet, som er en kommentar til en pressemeddelelse fra Miljø- og Fødevareministeriet. Her skrev ministeriet, at "det kan være svært at vide, hvor meget 50 køer og 25 hektar hvede egentligt belaster klimaet".\nMen selvom kornet rigtignok optager CO2, mens det vokser, giver hvededyrkning ikke plus på klimaregnskabet, lyder det fra Sander Bruun, der er lektor i plante- og jordvidenskab ved Københavns Universitet og ekspert i livscyklusanalyser for landbrug.\n”Alt i alt synes jeg ikke, man kan sige, at hvededyrkning ikke belaster klimaet. Det gør det,” siger han.\nHeller ikke hos Steen Gyldenkærne, der er seniorforsker på Institut for Miljøvidenskab ved Aarhus Universitet, finder man fuld opbakning for, at hvededyrkning ikke belaster klimaet.\n”Det holder ikke helt, for der tages ikke højde for, at den CO2, der bindes i hveden, ryger tilbage i atmosfæren,” siger han.\nLæserbrevet på landsforeningen Bæredygtigt Landbrugs hjemmeside. (Foto: Skærmbillede)\nKulstof ender tilbage i atmosfæren\nPeter Bohsen Jensen skriver i læserbrevet, at en hvedemark brutto optager cirka 39.500 kg CO2 per hektar fra atmosfæren. Modregner man CO2-forbruget til dyrkning af marken, giver det netto en gevinst for klimaet på cirka 16.750 kg CO2 per hektar, skriver han.\nOg selvom brutto-estimatet nok er ”til den positive side” er det ”ikke helt urealistisk”, vurderer Sander Bruun.\nIfølge Sander Bruuns eget ”meget grove regnskab” optager hvede, hvor man høster omkring 8,5 tons kerne, som Peter Bohsen Jensen beskriver i læserbrevet, brutto 31.800 kg CO2 per hektar.\n”Dette optag skyldes, at planterne gror og bygger kulstof ind i deres biomasse, som består både af rødder, stængel, blad og selvfølgelig kerner,” forklarer Sander Bruun.\nSander Bruun er lektor i plante- og jordvidenskab ved Københavns Universitet.\nMen Bæredygtigt Landbrug har ikke ret i, at hvededyrkningen er et gode for klimaet. For al den CO2, der er bundet i hveden, ender tilbage i atmosfæren. Det gælder både planteresterne, som efterlades i marken i form af rødder, blade og stængler, men også det, der fjernes fra markerne.\n”Hveden går til dyrefoder, lidt hvedemel, lidt strøelse og lidt afbrænding i kraftvarmeværkerne. Det ryger alt sammen tilbage i luften som CO2,” siger Steen Gyldenkærne.\nIngen klimagevinst ved nedpløjning\nEt af argumenterne i Peter Bohsen Jensens læserbrev er, at hvedeplanterne lagrer CO2 i jorden. En stor del af rødderne og halmen bliver nemlig efterladt på marken, hvor den pløjes ned. Og på den måde lagrer hveden faktisk noget kulstof i jorden.\nMen lagringen modsvares af, at gammelt plantemateriale i jorden nedbrydes og dermed frigiver tilsvarende mængder CO2 til atmosfæren. Dermed er der ikke nogen klimagevinst at hente her.\n"Der opstår en ligevægt mellem opbygning og nedbrydning, og der kan ikke lagres mere,” siger Sander Bruun fra Københavns Universitet.\nIfølge Steen Gyldenkærne er det stort set den tilstand, danske landbrugsjorde i dag befinder sig i.\nHan påpeger dog, at der kan være nogle sandjorde, som ikke har være dyrket så længe, at der er opstået ligevægt. I de jorde vil der blive lagret mere kulstof, end hvad der udledes fra nedbrydningsprocesserne.\nDen CO2, som en hvedemark optager, mens kornet gror, ender altså i atmosfæren igen. Dertil kommer den udledning, det kræver at producere kornet. Det er for eksempel brændstof til traktoren, produktion af maskiner og brug af kvælstofholdige gødninger, forklarer Steen Gyldenkærne.\n”Resultatet på bundlinjen er, at for at dyrke marken står klimaet med en udgift,” konkluderer han.\nSteen Gyldenkærne er seniorforsker på Institut for Miljøvidenskab ved Aarhus Universitet. (Foto: Aarhus Universitet)\nTil trods for klimabelastningen understreger begge forskere den vigtige rolle som hvededyrkningen spiller i samfundet.\n”Det ville være bedre for klimaet, hvis vi dyrker flerårige afgrøder som græs eller skov i stedet. Men man skal huske, at formålet med hvededyrkning er at producere fødevarer, og dem har vi jo brug for. Vi skal derfor ikke holde op med at dyrke hvede, men vi skal lære, hvordan vi gør det med den mindst mulige klimabelastning,” siger Sander Bruun.\n”Vi ville ikke have vores levestandard, uden at vi betaler, den omkostning, der er ved at dyrke markerne. Så det er en omkostning vi må tage på os som samfund,” mener Steen Gyldenkærne.\nBL: Alternativet til dyrkning er værre\nDa TjekDet kontakter Peter Bohsen Jensen for en kommentar, får vi tilsendt de beregninger, der ligger til grund for Peter Bohsen Jensens læserbrev. Beregningerne er udarbejdet af Jørgen Evald Jensen, der er faglig direktør for Bæredygtigt Landbrug.\nForskerne, vi har talt med, siger, at hvededyrkning er en belastning for klimaet.\n”Det kommer an på, hvordan man ser på det. Jeg vil tro, de har færre lækagebetragtninger med og ser mere isoleret på det. Så er det måske rigtigt. Men det kommer an på de principper, du lægger ind i beregningerne,” siger Jørgen Evald Jensen.\nHvad er det for nogle lækagebetragtninger?\n”Det er det, der sker andre steder i verden. Når man laver en beslutning i Danmark, så medfører det noget et andet sted i verden, medmindre man samtidig lægger produktionen fuldstændig om. Man er nødt til at tage alle de betragtninger med ind i det."\nI skriver, at hvededyrkning er et gode for klimaet. Det kan man vel ikke sige, når den CO2, der optages, i sidste ende alligevel ender i atmosfæren?\n"Jamen, hvad er alternativet? Det er, at man lader jorden ligge uden at optage noget. Hvis du holder op med at dyrke skal du i sidste ende hive noget mere fossilt brændstof op for at kompensere for den energi, du har samlet. Det bliver man nødt til at indse."\nMen der er vel forskel på, at hvededyrkning opretholder en klimamæssig status quo, og så at det er et gode for klimaet?\n"Hvis du lader være med at dyrke en hektar hvede i Danmark, så skal du købe de 8,5 tons korn i for eksempel USA, medmindre du fjerner din husdyrproduktion."\nSå fordi alternativet kan belaste klimaet mere, end hvededyrkningen gør, så er hvededyrkningen et gode for klimaet, er det sådan man skal forstå det?\n"Ja, for alternativet til at dyrke hveden, er at braklægge jorden. Så får du ikke den nettogevinst på din energi. Og hvis det så er en leverance til et halmværk, så skal de enten skaffe halmen et andet sted, eller købe noget olie at brænde af i stedet."\nHandler om hvilket spørgsmål, man stiller\nSander Bruun fra Københavns Universitet er enig med Jørgen Evald Jensen i, at hvis man stopper med at dyrke hvede i Danmark, så vil det behov, som hveden dækker, skulle dækkes ad andre veje.\n"Det er fuldstændig rigtigt. Man kan så regne på, om hvededyrkningen er en bedre løsning end de alternative måder at skaffe fødevarer og energi på. Men derfra giver det stadig ikke mening at sige, at det ikke belaster klimaet, for det gør det," siger han.\nVurderingen af hvededyrkningens betydning for klimaet afhænger af, hvilket spørgsmål man forsøger at svare på, lyder det fra Sander Bruun.\n"Hvis man spørger, om det er godt for klimaet at dyrke hvede, så er svaret nej. Spørger man derimod, om det er en god idé, at vi holder op med at spise kød og i stedet spiser hvedebrød, så er der ingen tvivl om, at dét ville være en god ting for klimaet," siger han.\nHan oplyser endvidere, at af alle de fødevarer, vi har, er hvede noget af det, der belaster klimaet mindst.\n”Men hvis vi ikke dyrkede hvede, ville der være skov i stedet, og det ville være bedre for klimaet,” siger han.\nForrige artikel Tusindvis af danskere deler hjemmelavet corona-tjekliste – men budskabet er ubrugeligt Næste artikel Nej, du dræber ikke coronavirus ved at trække vejret dybt i en sauna


Byggefirma i Vår - Få 3 gratis og uforpligtende tilbud her!\nNæsten hver person, bor i nogen del af verden, nærer en inderste ønske om at designe og bygge deres eget hus en dag. Men ligesom de fleste andre ting, er det lettere sagt end gjort. Designe et hus og bygge det er en omfattende proces, der har bør for en masse at tænke. Det er vigtigt at huske, at dette vil være, mest sandsynligt en gang-i-en-time begivenhed. Mens de fleste af dem satte sig for at designe og bygge deres egne huse, er ikke alle af dem vellykket byggefirma Vår.\nByggefirma Vår kan altid hjælpe dig\nHvorfor er det at nogle realisere deres drøm, mens nogle andre undlader at oprette deres fantasi? Tja, er svaret ret simpelt. Folk, der smager succes i denne bestræbelse er dem, der sætter i god mængde af tid og kræfter i planlægningen af hver fase af byggefirma Vår. Der er et par Sportel bæres i sindet af enhver person, der ønsker at designe og bygge deres hus. Lad os tage et hurtigt kig på, hvad disse forudsætninger er. Beliggenhed dette er langt den vigtigste del af byggeri.\nDu bliver nødt til at finde det bedste sted at sætte op konstruktion. Byggefirma Vår jord til bygge-og anlægsformål, sikre du har alle de nødvendige juridiske papirer for egenskaben. Dette er meget vigtigt, fordi der er nogle intrigant mennesker i verden der dupe uvidende købere søger land at sætte op konstruktion. Byggefirma Vår du har papirerne handy, få dem bekræftet af dine fast ejendom advokat. Når papirerne kontrolleret, og du er overbevist om, at alt er fint, er du klar til at gå videre til næste trin.\nByggefirma Uglehuse Holbæk


Hobro-træner klar til Superligaen – Ekstra Bladet\n7 minutter siden Flere dræbt i vulkanudbrud: Politi åbner kriminalefterforskning 6 timer siden Forløsning for Arsenal-legende 6 timer siden 82-årig mand død efter trafikulykke 5 timer siden Send din hund på lydtæt hotel nytårsaften 1 time siden Militærfly med 38 om bord forsvundet 7 minutter siden Flere dræbt i vulkanudbrud: Politi åbner kriminalefterforskning\nTirsdag d. 5. nov. 2013 - kl. 13:14 0\nHobro-træner klar til Superligaen\nHobros succestræner, Jonas Dal, er klar til at guide Hobro, hvis de rykker op i Superligaen. Dal er nemlig blevet tilmeldt P-træneruddannelsen, som er nødvendigt for at træne et hold i landets bedste række\nHobro-træner Jonas Dal er blevet tilmeldt P-træneruddannelsen og kan derfor stå i spidsen for sit hold i den bedste række (Foto: Charlotte de la Fuente)\nDet blev pludselig meget hektisk for Jonas Dal og Hobro. Han havde egentlig fundet fælles fodslag med Hobro og hans familie omkring, hvordan han kunne fortsætte sin trænerkarriere i klubben, finde tid til familien og samtidig passe sit fuldtidsarbejde som højskolelærer.\nLige indtil der dumpede et krav om P-trænerlicens ned i skødet på Jonas Dal. Et kursus, han endnu ikke var tilmeldt, og som fik DBU's uddannelseskonsulent, Peter Rudbæk, til i disse spalter, at anbefale Hobro, at få Jonas Dal tilmeldt uddannelsen, hvis han ville være i stand til at stå i spidsen for Hobro i Superligaen.\nSe også: Hobro kværner videre mod Superligaen\nDet er sket nu. Jonas Dal bekræfter overfor tipsbladet.dk, at han er blevet tilmeldt P-træneruddannelsen.\n- Min tilmelding til det kursus er et resultat af, at skulle det her usandsynlige eventyr ende lykkeligt, vil det være enormt ærgeligt, hvis jeg ikke kan træne det her Superligahold, som det vil være, hvis det hele går så godt, siger Jonas Dal til tipsbladet.dk.\n- Vi er nødt til at spille efter de regler, som er i dansk fodbold. Skal man være Superligatræner, skal man have den fornødne uddannelse. Det skal vi, som alle andre, finde os i, og det vil vi også gerne være med til. Det passede bare rigtig dårligt ind på det tidspunkt, hvor det kom frem.\n- Jeg har stadig et fuldtidsjob ved siden af, og en familie jeg også gerne vil se. Derfor passede det ikke særlig godt at skulle i gang med en P-trænerlicens, som man er nødt til at bruge en del tid på.\n- Men efterhånden synes jeg, vi har fået lavet en god løsning, som er spiselig for alle parter. Set på den baggrund flasker tingene sig lidt bedre, end de gjorde, da det først kom frem, at jeg skulle have denne P-licens. Dengang synes jeg, det virkede lidt uoverskueligt.\n- På det tidspunkt synes jeg heller ikke, det var et tema. For som jeg har sagt før, snakker vi stadig ikke Superliga. Vi råber kun det der Su-Su-Superliga efter kampene, fordi vi synes, det er meget sjovt, at vi fører 1. division, og hvis den sluttede lige nu, ville vi rykke op, fortæller Hobro-træneren.\nMen det ærgrer Jonas Dal, at det nu skal frem, at han er blevet tilmeldt P-træneruddannelsen. For han er godt klar over, hvad det er for et signal, det sender, når han pludselig tilmelder sig den uddannelse, som er nødvendig for at stå i spidsen for et Superligahold, mens hans mandskab i øjeblik indtager en sensational førsteplads i 1. division.\n- Egentlig var det jo først, da deadline for tilmelding til kurset var ved at være overskredet, at vi for alvor tog stilling til, om jeg skulle tilmeldes P-trænerkurset. Indtil da havde vi heller ikke været synderligt tæt på Superligaen, men jo flere kampe vi spiller og jo længere tid, vi ligger oppe i den ende af tabellen, jo mere sandsynligt bliver oprykningen.\n- Derfor passer det mig rigtig rigtig dumt, at skulle melde ud, at nu tager jeg den her P-uddannelse. For jeg er jo bare blevet tilmeldt, for skulle vi rykke op i Superligaen, så kan jeg fortsætte som træner for holdet.\n- Men når jeg siger, det er ærgeligt at melde det ud nu, så er det fordi, at så melder vi også ud, vi tror på, at vi rykker op i Superligaen. Men vi vil i hvert fald ikke skyde os selv i foden ved ikke at have gjort de indledende øvelser, hvis det skulle vise sig, at vi er så heldige og dygtige og lave den vanvittige overraskelse, det ville være, hvis vi rykker op.\nMen nu hvor Jonas Dal endelig er blevet tilmeldt kurset, glæder han sig over, det er lykkes. Og det er ikke mindst på grund af Hobro, som har været meget fleksible undervejs.\n- Det kan jo aldrig skade at tage en P-uddannelse, hvor man får udvidet sin horisont. Men som jeg har sagt før, så passede det bare ikke helt ind tidligere. Vi havde lige fået tingene til at nå sammen mellem Hobro, jeg og min familie. Og pludselig bliver denne ting puttet oveni. Men det er det Hobro er skidegode til . At hugge en hæl, klippe en tå. Få ringene til at rulle.\nSe også: Søndergaard: Udvid Superligaen\nDet eneste, som mangler nu, er, forlængelsen af Jonas Dals kontrakt med Hobro.\nHans nuværende lejeaftale med Hobro udlejer til nytår, samtidig med hans kontrakt med FC Midtjylland udløber. Derfor er Jonas fri til at skifte til Hobro på en permanent aftale.\nJonas Dal afslører også, at aftalen er så tæt på at blive underskrevet, som den kan blive, men at tingene trækker ud, når man har fuldtidsjob ved siden af livet som fodboldtræner.\n- Det er så tæt, som det kan blive. Men vi kan ikke bare mødes hver dag i Hobro. Lige nu sidder jeg til et seminar med højskolen, så der er bare nogle praktiske årsager, der gør, at tingene tager lidt længere tid.\n- Det er ikke fordi, vi er uenige , det er ikke fordi, vi ikke kan få det til at hænge sammen. Tingene skal bare være perfekte inden, man skriver under. Og så gider vi desuden ikke snakke om kontrakt, når vi er ude til kamp, fortæller Hobro-træneren.\nRanders FC 6. nov. 2013 - kl. 14:16\nHobro-profil går fra vandrehjem til Superligaen


Selena Gomez 'Havde ikke noget imod' Skimpy 'Spring Breakers' Bikini - Film\nSelena Gomez 'Havde ikke noget imod' Skimpy 'Spring Breakers' Bikini\nbegyndende stadier af oral herpes\nSom en klog mand engang sagde: 'Bikinier og store støvler, alle sammen. Det er det, livet handler om. '\nDen mand er Alien, som spillet af James Franco i 'Spring Breakers', den nye film med Selena Gomez og Vanessa Hudgens i hovedrollen - og filmen mangler heller ikke på.\nMTV News satte sig sammen med Gomez for at tale om 'Spring Breakers', hvordan hendes karriere har ændret sig takket være det ambitiøse projekt og filmens, lad os sige, minimal garderobe.\nDen bikinitunge film betød ikke Gomez, der sagde, at de afslørende outfits bare befriede hende endnu mere. 'Det var så sjovt. Resten af pigerne var i traileren og lavede crunches. Jeg havde ikke noget imod det. Jeg var ligeglad, sagde hun. 'Folk tager billeder. Folk har allerede meninger. Jeg var ikke nødvendigvis der for det. Jeg spillede en karakter, så jeg gav mig helt og holdent i det. Så uanset om jeg var i badedragt eller en turtleneck, havde jeg det fint. '\nProblemet med at tage et projekt lige så ambitiøst som 'Spring Breakers' er alderen på den typiske Gomez -fan. (De er ikke ligefrem høje nok til at køre i denne rutsjebane.) Mens skuespilleren værdsætter sine fans, skal de muligvis sidde denne ude. 'Jeg gør alt for mine fans. Jeg ved, at jeg har en yngre tilhænger, og jeg værdsætter det så meget, og jeg er taknemmelig for det, men jeg advarede dem efter bedste evne, som jeg kunne, «sagde hun. 'Når jeg ser forældrene, går jeg,' Måske ser de ikke denne. ' '\nGomez ældre fans, dem der er tættere på hendes egen alder, er en anden historie. 'Vi tog til Toronto, og vi havde premiere på festivalen, og der var piger på min alder, der grinede over de dele, de skulle grine af, bange for de dele, de skulle være bange for,' sagde hun. 'Jeg føler, at jeg ikke gav dem nok kredit, fordi de forstod, hvad denne film var. Det er et kunstværk, og det er ægte, og det er så råt. '\nI sidste ende mener skuespilleren, at hendes fans støtte til hende vil overvinde enhver misforståelse af 'Spring Breakers'. 'Jeg tror, de vil forstå, hvorfor jeg gjorde det,' sagde hun. 'Jeg mener, måske for de yngre fans, de venter, men jeg synes, det var en god ting for mig, og mine fans var superstøttende.'\n'Spring Breakers' åbner i New York og L.A. den 15. marts og udvides landsdækkende den 22. marts.\nTjek alt, hvad vi har på 'Spring Breakers'. .\ndyreste parfume til mænd\nhvornår vil viagra være generisk\ner flo rida fra florida


Hvad kræver uddannelsen til energiteknolog\nFå svar på, hvad det kræver af tid, egenskaber og udgifter for at komme godt igennem studiet og blive en god energiteknolog.\nPå uddannelsen til energiteknolog får du brug for godt udstyr, og du skal forberede dig på at skulle bruge en del tid på UCN. Inden du starter på studiet, har du gode muligheder for at forberede dig ved at deltage i UCN's forkurser.\nDer er få udgifter til bøger\nDu skal ikke forvente store udgifter til trykte bøger. Underviserne gør meget af læsestoffet tilgængeligt digitalt. Afhængig af din interesse, kan du vælge at investere i supplerende litteratur.\nSom udgangspunkt kan du forvente at være på UCN kl. 8.30-15.30 alle hverdage, men det kan dog sagtens variere. Her vil du både modtage undervisning, få vejledning, lave øvelser, arbejde alene eller bruge tid på gruppeprojekter. Dine undervisere forventer også, at du til undervisningstimerne har forberedt dig, og derfor kan du også forvente hjemmearbejde.\nGratis forkursus ruster dig til uddannelsen\nUddannelsen har en praktisk tilgang til læring. Derfor kommer du også til at bruge hænderne og få en forståelse for, hvordan en energiteknolog arbejder. Hvis du søger ind på studiet og har en gymnasial baggrund, kan du deltage i et 4 ugers gratis forkursus kaldet praktikum. Her vil du få en bedre forståelse for en række basale og praktiske håndværksmæssige emner, som ruster dig til uddannelsen. Læs mere om forkurset praktikum.


Ny opgørelse: Boom af sorggrupper i folkekirken | Kirken i København - Københavns Stift\n/ Ny opgørelse: Boom af sorggrupper i folkekirken\nNy opgørelse: Boom af sorggrupper i folkekirken\nFoto: Modelfoto, Sorggrupper i Folkekirken, Sille Arendt\nAntallet af sorggrupper er de seneste fire år steget med 52% i folkekirken, viser en ny opgørelse. Folkekirken er i dag er den største udbyder af sorggrupper i Danmark. Læs mere her i pressemeddelelsen\n14. april 2017 af Jacob Lybek (Presserådgiver i Københavns Stift)\nTidligere var sorggrupper et nærmest ikke-eksisterende fænomen i folkekirken. Men i de seneste 5-10 år har fænomenet bredt sig til hele landet, og folkekirken er i dag den største udbyder af sorggrupper i Danmark.\nIfølge en ny opgørelse fra Folkekirkens IT, som Københavns Stift har fået adgang til, er antallet af sorggrupper i folkekirken nu oppe på 190. Det svarer til en stigning på 52 procent i forhold til i 2013, hvor antallet var 125.\nI Københavns Stift, der omfatter kirkerne i København, Frederiksberg, Tårnby, Dragør og Bornholm, er antallet af sorggrupper pt. 21, og flere grupper er på vej, viser en ny opgørelse.\n”På grund af det stigende fokus opretter vi nu et netværk for præster i Københavns Stift, der arbejder med sorggrupper. Og meningen er, at netværket på sigt skal udbredes til hele landet, så vi bl.a. kan udveksle erfaringer og drøfte de forskellige muligheder for efteruddannelse på området”, fortæller sognepræst Stine Ravnborg Nissen, der er koordinator for det kommende netværk og til daglig sognepræst i Timotheuskirken i Valby.\nHun har siden 2013 selv stået i spidsen for otte sorggruppeforløb i samarbejde med en kollega.\nSognepræst Stine Ravnborg Nissen, koordinator for det kommende netværk og til daglig sognepræst i Timotheuskirken i Valby.\nOfte målrettet bestemte grupper\nForløbene i grupperne varer typisk 6-12 måneder. Grupperne, der består af mellem 5 og 10 deltagere, er ofte målrettet bestemte segmenter. F.eks. forældre, der har mistet et barn. Det kan også være for folk, der har mistet en ægtefælle eller kæreste pga. dødsfald eller skilsmisse. Andre grupper henvender sig specifikt til børn og unge.\n”Det gør en utrolig stor forskel, når man sætter et menneske i et rum med plads til at kunne tale om alt det, der trykker, når man har mistet en elsket. Sorggrupper kan være med til at mindske følelsen af ensomhed og meningsløshed, som mange efterladte oplever, og medvirke til at skabe livsmod og nye muligheder. Det handler om at skabe et trygt og fortroligt rum, hvor man kan indgå i et fællesskab og spejle sig i hinanden og hinandens sorg”, forklarer Stine Ravnborg Nissen.\nHun understreger, at arbejdet i sorggrupperne ikke handler om at missionere og sprede de kristne budskaber.\n”Alle er velkomne i sorggrupperne, også selv om man ikke er medlem af folkekirken. Og man behøver ikke at opfatte sig selv som særlig religiøs eller være en af de faste kirkegængere for at være med. Faktisk er der mange af deltagerne, der kun meget sjældent kommer i kirken”, siger Stine Ravnborg Nissen.\nForsker: Opgaven aldrig placeret\nIfølge sorgforsker Ph.d. Mai-Britt Guldin fra Institut for Folkesundhed under Aarhus Universitet er der flere årsager til, at folkekirken er blevet den største aktør mht. sorggrupper.\nSorgforsker Ph.d. Mai-Britt Guldin fra Institut for Folkesundhed under Aarhus Universitet.\n”Opgaven med sorgbearbejdelse er aldrig rigtig blevet placeret i det offentlige system. Vi ser en del kommuner og sygehuse, der har oprettet sorggrupper, men det er ikke sat i system, og det er heller ikke særlig udbredt. Derfor er bolden i høj grad landet hos folkekirken. En anden forklaring kan hænge sammen med, at folkekirkens sorggrupper henvender sig til alle, mens de sorggrupper, som patientforeningernes sorggrupper jo henvender sig til mennesker i forbindelse med en bestemt lidelse eller sygdom”, siger Mai-Britt Guldin.\nHun peger endvidere på, at præster er oplagte til at arbejde med sorggrupper, da de qua deres arbejde har rig erfaring med at tale om sorg.\nAccept og fortrolighed\nEn af dem, der har været med i en af folkekirkens sorggrupper er 73-årige Gert Iversen fra København, som har deltaget i to sorggruppeforløb i Timotheuskirken i Valby. Han begyndte allerede to måneder efter, at hans søn døde af cancer. I det ene af forløbene gik hans datter også med i sorggruppen.\n”Det gav mig ro at deltage. Jeg føler, at det har hjulpet mig. Sorg er noget, man skal have ud af kroppen. Det skal ikke være et tabu. Det har været rart at være med i sorggrupperne, fordi man møder accept og fortrolighed. Når vi mødtes, begyndte vi med at tænde lys for de efterladte. Og det var med til at skabe tryghed, at præsten læste op fra en bog om sorg. I sorggrupperne hører man ikke den der sædvanlige sang om, at nu må man op på hesten og bare se at komme videre. For sådan fungerer sorg ikke, for sorg kan være meget kompliceret og langvarig. Jeg kan klart anbefale folk at gå med i en sorggruppe”, fortæller Gert Iversen.\nFakta om sorggrupper i folkekirken\nSe danmarkskort over kirker med sorggrupper her\nJacob Lybek, presserådgiver, Københavns Stift, tlf. 23 20 50 81, mail: jacra@km.dk\nOpskrift: Påskekager – Her må der syndes!


Søndervig | Strand, byliv og oplevelser\nSkrevet d. 15/05/2019\nOmgivet af hav og fjord og beliggende midt på den 500 km lange Vestkyst kaldes Søndervig for porten til Vesterhavet.\nMed fantastiske strande og masser af aktivitetsmuligheder for børn og voksne byder området nær Søndervig på skønne oplevelser, hvad enten man er på ferie i området eller besøgende for en dag.\nSøndervigs historie som badeby går mere end 100 år tilbage, og byen er i dag en moderne badeby med alle bekvemmeligheder samt gode forhold for handicappede og kørestolsbrugere. Byen har et rigt udvalg af overnatningsmuligheder lige fra feriehuse i første klitrække til Bed & Breakfasts, ferieboliger og en campingplads.\nNår man er på et feriested, er det ofte det nære, der tæller. Hvor er de gode spisesteder, de gode indkøbsmuligheder, hvad kan jeg opleve i området, og hvordan kan jeg komme rundt? Det har vi et bud på i denne oversigt over Søndervig.\nRestauranter og fødevarebutikker\n”Uden mad og drikke…” Heldigvis er der rigtig gode muligheder for at få stillet sulten og slukket tørsten, hvad enten du søger en 3-retters-menu på en gourmetrestaurant, foretrækker en veltillavet pizza eller lige har 10 minutter til en hotdog.\nRestaurant Sandgaarden – Hyggelig café og gourmetrestaurant ved siden af Klitten på vej ned til Vesterhavet.\nBeach Bowl – Bowling og Steakhouse – Nyd en veltilberedt middag eller bare en hurtig frokost.\nHotel Strandkroen – Bestil dagens fisk eller en anden delikatesse fra det varierede spisekort. Restauranten ligger blot 200 meter fra havet.\nSøndervig Steakhouse – Buffet, bøf- eller fiskeretter i smukke og hyggelige omgivelser.\nPizzeria og Steakhouse Valentino – Pizza fra stenovn, pastaretter og møre steaks fra denne italienske restaurant.\nSøndervig Pizzeria og Grillbar – Pizza, hotdogs, burgere mv. – og smørrebrød mod forudbestilling.\nBiergarten Søndervig – Bierstube og restaurant inspireret af tyske/østrigske traditioner.\nDanland Grillbar – Kombinér Søndervig Badeland med hotdogs, is og kolde drikkevarer.\nI og nær Søndervig er der også mulighed for at købe ind til at sammensætte sin egen version af det kulinariske Vestjylland – her kan nævnes:\nVestkystens Gårdbutik – Hyggelig gårdbutik og café, der ligger 5 km nord for Søndervig, med eget kvalitetskød fra kvæg og et væld af vestjyske specialiteter.\nEjvinds – Nyd duften af nybagt brød hos Ejvinds i Søndervig. Café, bager og Is- og vaffelbod.\nMeny – Et af Vestkystens flotteste supermarkeder med betjent delikatesse, fiske- og slagterafdeling.\nEfter et godt måltid mad er det måske tid til at røre sig lidt og komme ud at se på området. Og hvad ville være mere nærliggende end at hoppe på cyklen og cykle en tur i det Vestjyske landskab. Måske har I ikke selv medbragt cykler på turen, og så er der mulighed for at leje cyklen ved Søndervig Cykeludlejning. Her kan man leje både herre, dame- og børnecykler samt mountainbikes og el-cykler. Desuden udlejes barnevogne, klapvogne, barnestole mv. Skal cyklen stå klar, når I ankommer til sommerhuset, så bestil cykler hjemmefra, og få dem leveret direkte til sommerhuset.\nDet samme tilbyder Hvide Sande Bike, som også er et cykeludlejningsfirma med fokus på høj service, og hvor I kan booke en cykel online, som står klar, når I ankommer og afhentes igen på afrejsedagen. Firmaet udlejer desuden rollatorer, kørestole og el-scootere. Som ekstra service sørger Hvide Sande Bike for vejhjælp, hvis et dæk punkterer, ved enten en hurtig reparation eller en ombytning til en ny cykel.\nHvad kan jeg opleve? – tips til ferieoplevelser i og nær Søndervig\nKom til Sandskulpturfestival i Søndervig – og se de fantastiske og fantasifulde skulpturer\nHop på cyklen til Lyngvig Fyr – og oplev udsigten over hav og fjord samt café, butik og udstilling\nSpil et slag golf ved Holmsland Klit Golf – for både den erfarne og den mindre øvede\nTag på shopping i Søndervigs mange forskellige butikker – læs mere på søndervig.dk\nTilbring nogle timer i Adventure Park – oplevelser og aktiviteter i smukke omgivelser for hele familien\nHav en sjov dag i Beach Bowl – med et væld af aktiviteter\nFå en guidet tur og viden om bunkersanlæggene i Houvig – læs mere her\nBesøg Strandgården – og oplev de lokale kunsthåndværkere arbejde i de gamle stuer\nFind spændende ting på Bagagerumsmarked på tirsdage – læs mere her\nVær med til morgengymnastik på Søndervig Strand – læs mere på søndervig.dk\nHertil kommer gårdbutikker, gallerier, natteliv, strandliv og fantastiske naturoplevelser, som de kun fås ved Vesterhav og fjord ved Søndervig.


Tinkerbell Fødselsdag Dekoration Idéer / slotimports.com\nTinkerbell Fødselsdag Dekoration Idéer\nTinkerbell er en barndom symbol på magi og spekulerer, at små piger finder fascinerende. Hvis din datter anmodet om en Tinkerbell fest i år, vil du nyde ved hjælp af traditionelle og kreative festdekorationer at pryde fejringen plads på en måde, der vil legemliggøre Tinkerbell tema.\nPink og lilla bør være de vigtigste farver til en Tinkerbell fest; bruge en lilla dug og accent bordet med lyserøde streamers, eller vice versa. Chartreuse accenter arbejde godt sammen med denne farveskema samt - drys konfetti i denne farve over bordet, eller brug papir blomster i chartreuse for centerpiece. Placer et papir udskæring af Tinkerbell i midten af buketten med tape eller hæfteklammer. Eller lave en lille ballon buket at placere i midten af bordet. Fastgør ballon buket med ballon vægte indpakket i skinnende chartreuse papir og tilføje pink og lilla glitter omkring kernen til at ligne fe støv.\nUdskrive nogle billeder af Tinkerbell online og forstørre billeder til den ønskede størrelse. Drys med glitter og tape dem til væggen. Du kan også hæfte Store balloner ingen endnu oppustet denne funktion Tinkerbell på væggene; hænge et banner med en udskæring af Tinkerbell i hver ende, der ønsker din lille pige tillykke med fødselsdagen på de vigtigste væg i lokalet. Placer grupper af store Mylar balloner i form af Tinkerbell, hjerter eller stjerner rundt i lokalet, der er sikret ved papirvægte, for at øge vægdekorationer.\nBage en lagkage, og bruge en lille plastik Tinkerbell figur til at pryde toppen af desserten. Dekorere din lille piges Tinkerbell fødselsdagskage med lilla, pink og chartreuse glasur. Eller skabe en høj cirkel kage og placere icing blomster i bunden af kagen. Brug flødeost frosting til kagen, og farvede stykker af kokos på bunden af kagen nær blomsterne at repræsentere græs. Tegn (eller har en professionel) tegne et billede af Tinkerbell på kage med glasur og bruge icing eller fondant til at danne ordene »Happy Birthday 'i toppen af kagen. Du kan også bede en professionel til at skabe en kage i form af Klokkeblomst, eller bruge et billede af Tinkerbell i skoven eller flyver rundt Peter Pan som foto, der skal »trykte« på toppen af dit barns ark kage.\nCinderella Fødselsdag Dekoration Idéer\nHvordan laver silkepapir blomst bolde\nFødselsdag kage dekoration Ideer til chokolade glasur\n60 års fødselsdag ideer til dekoration arbejds- terninger\nKage dekoration Ideer til en lille pige fødselsdag\nJapansk skønhed tips\nSådan at male en barneseng\nBergen 6 Telt Vejledning\nSådan Download musik til en Metro PCS telefon


MAXOfit® Fitness Bike Greenline MF-19 - Easy-Pix.eu\n> Sport & Fritid>Træningsudstyr>MAXOfit® Fitness Bike Greenline MF-19\nModstand indstilling: 8 manuelle positioner\nDimensioner (L x B x H): 82 x 50 x 122 cm\nMaksimal lastkapacitet: 110 kg\nSvinghjul: ca. 6,5 kg\nMed MAXOfit® Fitness Bike Greenline MF-19 holder du din krop i form. Denne Højkvalitets motioncykel lægger særligt vægt på ben- og baldermusklerne og giver en krævende og effektiv træning. Det Moderne display viser alle relevante parametre i din træning. For eksempel kan du aflæse hastighed, distance, forbrugte kalorier og mange andre værdier i løbet af sportssessionen.\nModstanden kan let justeres via en seperat styreenhed. For at holde styr på dine mål med MAXOfit® Fitness Bike Greenline MF-19 kan du som standard indstille hvilken tid, kalorieforbrug eller distance du vil nå. Sadlen kan justeres nøjagtigt til din højde.


Præmiering 2018 - www.byogland-frederiksberg.dk\nFrederiksberg Kommune havde i 2018 priser i tre kategorier:\nFBLF havde i kategorien "Den respektfulde renovering" indstillet etageejendommen "Vesterborg" til Frederiksberg Kommune. Etageejendommen ligger som en hel karrébebyggelse omkring vejene Jacobis Allé 14-16, Asmussens Allé 1-3 og Schlegels Allé 8.\nI denne kategori præmieres den respektfulde renovering af en klassisk frederiksberg- ejendom, hvor man med særlig omhu har istandsat og/eller tilbageført en bygnings ydre til det oprindelige udseende.\nDen 22. oktober 2018 vandt "Vesterborg" denne kategori. Ejeren modtog både diplom og plakette til opsætning på mur.\nBaggrunden for præmieringen er, "at bygning- en er en af Frederiksbergs smukkeste etage- ejendomme.\nDet fornemme bygningskompleks er én stor velproportioneret karré med originale spros- sede vinduer, fine facadedetaljer og hyggelige forhaver. Den er udpeget som bevarings- værdig med en SAVEværdi på 2.\nI januar 2018 afsluttedes en stor renovering, hvor ejendommens tag blev udskiftet, faca-derne malet, facadeudsmykningen istandsat, altanerne blev renoveret og de originale vinduer og døre blev istandsat og malet.\nDenne smukke karré fremstår stort set som den gjorde for 100 år siden. Det skyldes at den i sin tid blev opført af en bygherre, arki- tekt og håndværkere som gjorde sig umage. Det skyldes også, at bygningen gennem tiden er blevet passet godt på, så de originale mate- rialer og detaljer ikke er gået tabt.\nEtageejendommen er et forbilledligt eksempel på, hvor fint et resultat der opnås, når byg- ningsrenovering gribes an med rettidig omhu og omhyggelig opmærksomhed på både hel- hed og detalje og med højeste grad af faglig stolthed", citat fra dommer- betænkningen.\nOvenstående er baggrunden for at Foreningen for Bygnings-og Landskabskultur på Frederiksberg indstillede etagebebyggelsen ”Vesterborg” til facadepræmiering.\nEtagebebyggelsen ”Vesterborg” ejes af fonden N. F. Jensens og Hustrus Legat.


For en revolutionær vej ud af kapitalismens kriser – ENHED og KAMP\nPå de tre år, der er gået siden APK’s sidste kongresberetning, er der sket en hurtig og til tider dramatisk udvikling i klassekampen både internationalt og herhjemme. Den imperialistiske 20 år lange terrorkrig i Afghanistan er endt i et fuldstændigt nederlag for verdens stærkeste militærmagter. En global pandemi og sundhedskrise har udstillet, hvor dybt og katastrofalt det kapitalistiske system har skåret i den offentlige sundhedssektor, beredskabet og folkesundheden til fordel for profit og privatisering. Samtidig med verdens største redningsaktion for den kapitalistiske økonomi, hvor stater og centralbanker pumpede hidtil usete store beløb af dollars, euro og kroner ud som førstehjælp til kapitalen og erhvervslivet.\nEn global kapitalistisk krisepolitik, der har betydet, at rigdomme og profitter hos nogle få monopolergrupper har slået rekorder, mens samme krisepolitik har kastet nye millioner ud i fattigdom, arbejdsløshed og hjemløshed.\nLige nu er vi midt i en klassekampsperiode, hvor den politiske bevidsthed hos de grupper i og udenfor arbejderklassen, der kæmper for rettigheder, social retfærdighed og en anden fremtid, rykker sig i hurtige spring fremad i et nyt opsving.\nAPK har gennem hele perioden udviklet sin politik og taktik for en revolutionær vej ud af kapitalismen og dens kriser. Derfor kunne partiet også tilbage i marts 2020, to dage efter Danmark blev lukket ned med Corona-pandemien, fremlægge partiets bud på en helt konkret politisk platform med krav om social, økonomisk og sundhedsmæssig sikring af arbejderklassen og befolkningen. Og med krav om, at kapitalen og de rige skal betale og bære krisen. En platform for at skabe enhed, organisering på en klassekampslinje og med et klart perspektiv om et nyt samfundssystem med arbejderklassen ved magten.\nSom et revolutionært handlingens parti er opgaven fortsat ind i den kommende kongresperiode at opbygge et stærkt kommunistisk parti på marxismen-leninismens grund. Opgaven er fortsat at arbejde for at skabe og organisere arbejderklassens revolution, et revolutionært brud og en revolutionær vej. Konkret gennem at udvikle partiets politik og deltagelse i klassekampen ud fra det strategiske mål: arbejderklassens revolution og opbygningen af socialisme, sådan som det slås fast i APK’s principprogram ”Manifestet for et socialistisk Danmark”.\nArbejderklassen og ungdommen er hovedkraften i revolutionen\nDen klassekraft, der kan skabe den nødvendige forandring i samfundet, der kan gøre op med kapitalismens uhyrligheder, er arbejderklassen. Sammen med de unge og deres krav om fremskridt og en fremtid er de egentlige hovedpersoner i de kommende klassekampsbegivenheder. Meget vil afhænge af den politiske, ideologiske og organisatoriske kamp om, hvilken retning i klassekampen de kommer til at tage.\nMen der er ingen ende på, hvor langt ned regeringer, erhvervsliv og fagtoppen mener, at arbejdere og ansatte skal bøje sig under det hule slogan om at skabe danske arbejdspladser. Og selv når staten skaber arbejdspladser såsom nogle af Danmarks historiens de største infrastrukturbyggerier, Metroen, supersygehuse og Femernbroen, så udliciteres arbejdet til udenlandske kontrakter med importerede migrantarbejdere til helt andre løn- og arbejdsforhold og med social dumping. En praksis, som både regering og Dansk Arbejdsgiverforening med EU-regler i hånden vil have skal vokse sig endnu større, både på det private og offentlige arbejdsmarked. Blandt chauffører, stuepiger, landbrugsmedhjælpere, lagerarbejdere, rengøringsassistenter og i masser af andre fag har arbejdsgiverne allerede hentet over 200.000 udenlandske migrantarbejdere ind. En praksis, den socialdemokratiske regering vil øge gennem reformer dikteret af Dansk Arbejdsgiverforening.\nDen ”nye normale” arbejdsmarked med løsarbejde, dårligere løn- og arbejdsforhold, stigende arbejdstid og pensionsalder og fleksibilitets-stress har længe været under udvikling og været kendt. Nu har den fået tilføjet udbredt hjemmearbejde med flydende og 24/7 arbejdstid.\nDa Covid 19-pandemien ændrede den politiske dagsorden\nPandemier som Covid 19 bekæmpes ved at opruste det offentlige sundhedsvæsen i alle led, så der er ansatte, sengepladser og udstyr nok. De bekæmpes ved, at sociale-, bolig og arbejdsmiljøforhold og rengøring bringes i top. Ved at sikre kontrol og tilstrækkelig, gratis og hurtig adgang til værnemidler, test, vacciner og medicin.\nKapitalen og regeringer verden over og i Danmark gik den modsatte vej. De gjorde vacciner og værnemidler til gigantiske privatforretninger, i Danmark finansieret af statskassen, de skar fortsat ned på det offentlige sundhedsvæsen og pressede personale og ansatte ud over kanten for at løse opgaverne. De indførte tvangslove, som den nye epidemilov, der går langt ud over smittebekæmpelse og folkesundhed, og som ligger i forlængelse af udviklingen af endeløse terror-, lømmel-, bande- og andre lovpakker. De bærer alle det samme klassestempel.\nDer blev indført en gigantisk krisepolitik for at stabilisere kapitalismen og redde dansk kapitalismes største aktører til at komme ud endnu stærkere og mere konkurrencedygtige end før krisen, med de største økonomiske kapitalindsprøjtninger og hjælpepakker, der nogensinde er set. Over 340 milliarder kroner, som arbejderklassen og flertallet af befolkningen er udset til at betale regningen for gennem nye nedskæringer og asociale finanslove. Når regeringen og Folketinget frigav millioner af folks egne indfrosne feriepenge, var det for at sikre købekraften til erhvervslivets varer. Den fattigste del af befolkningen var ikke attraktive nok forbrugere og fik ikke mere at købe for.\nFor den herskende klasse, borgerskabet, gjaldt det at redde profitten og vælte byrderne over på arbejderne, da pandemien og krisen ramte. Og samtidig at finde de politiske og økonomiske tiltag, der skulle hindre den økonomiske og sundhedsmæssige krise i at udvikle sig til en politisk krise med social uro og protester.\nDa regeringens nedlukning skulle gennemføres i marts 2020, forsvandt den demokratiske parlamentariske fernis over natten og blev erstattet af epidemilov med ministerdekret. En ny ledelse af landet og samfundet trådte frem i form af en ”krise-taskforce” med de vigtigste ministre, Dansk Industri, de største monopolejere, militæret og politiet i samlet flok.\nDa der var blevet etableret ”lov og orden” med frygt og chokterapi, blev fagtoppen kaldt ind på banen ude fra kulissen. Sådan at det åbne klassesamarbejde i ”en danske model” gennem trepartaftaler mellem stat, arbejdsgiver og fagtop kunne sikre ikke bare midlertidige lønkompensationsordninger, men også at overenskomstsikrede rettigheder kunne sættes ud af kraft.\nKlassesamarbejdspolitikken og toppen af arbejderaristokratiet er lige nu den danske kapitals bedste bud på at få sin stabiliseringspolitik af kapitalismen og benhårde krisepolitik igennem så gnidningsfrit som muligt. Det er samtidig den største politiske og ideologiske hindring for at skabe enhed i arbejderklassen på et klassekamps- og revolutionært grundlag mod den førte politik.\nOgså det højtbesungne parlamentariske demokrati i Folketinget blev sat ud af kraft, og alle dets partier makkede ret. Inklusive Enhedslisten, der stillede sig bekymret smilende bag en national samling og klasseforsoning under en socialdemokratisk regerings diktater. En tilstand, der næsten varede et helt år.\nAlle disse skridt viser, hvor hurtigt demokratiske rettigheder, retssikkerhed og demokratisk fernis kan forsvinde over en nat, og hvor hurtig en fascisering af statsmagten kan rykke, når kapitalen har brug for det.\nHele denne fascisering var velforberedt fra kapitalens, statsmagtens og den politiske magtelites side, så den kunne iværksættes med ét hug, inklusive hele den nøje orkestrerede og censurerede medieside. Befolkningen og arbejderklassen skulle tages på sengen, pacificeres med frygt og i et tempo, så folk knap nåede at opfatte, hvad der foregik. Alt imens kapitalmagten holdt generalprøve på, hvordan den skal gribe ind i fremtidige sociale og politiske scenarier – alt sammen under dække af en truende sundhedskrise i et offentligt sundhedsvæsen, der allerede blødte katastrofalt, og som de samme politikere glemte alt om, da monopolernes økonomi var reddet for denne gang.\n”Corona-krisen” blev på mange måder en øjenåbner for en hel ny generation i forhold til at opleve og forstå kapitalismens kyniske natur, da de oplevede, at for kapitalen var det vigtigere at redde profit frem for liv, og den gjorde sundhed og vacciner til en handelsvare. De så, hvor tydeligt klasseforskellene trådte frem med helt forskellige konsekvenser af pandemien. Og de så, hvordan sundhedsvæsnet brød sammen eller var ikkeeksisterende for befolkninger og blev erstattet af massegrave, ikke bare i verdens fattigste lande, men også lande som Italien, Brasilien og USA.\nDet er ikke bare Covid 19-pandemiens restriktioner og nedlukninger, der i en lang periode satte en hel generation af unges liv på standby.\nDe unge ønsker håb om en fremtid, hvor de kan trække vejret og leve deres liv i retfærdighed, fred og fremgang. Kapitalismen tilbyder det modsatte for flertallet i dag. Det er de unge, der skubbes forrest, når der skæres i job, sociale ydelser, dagpenge, lønninger, og når soldater skal sendes ud i imperialistiske krige. Det er dem, der udgør flertallet i det moderne daglejerarbejdsmarked, der er i hastig vækst med sms-job, kontrakt- og vikararbejde og job uden fast arbejdstid.\nDer er i dag over 300.000 i Danmark, der arbejder på nul-timers-kontrakter. Knap 11 procent af alle beskæftigede. Løsarbejdere med ingen fast løn, ingen fast arbejdstid, og uden sikring af dagpenge, sygedagpenge eller opsigelsesløn. En arbejdsgiverdrøm og en udvikling, som fagtoppen har vendt ryggen til og gennem de seneste års overenskomstrunder har nægtet at rejse krav omkring.\nOg står det til arbejdsgiverne og kapitalen, er det den virkelighed, ungdommen bare skal vænne sig til – og endda i langt flere år, efterhånden som pensionsalderen stiger. Det er en del af ”det nye normale”, som hverken er nyt eller normalt, bare rå udbytning og udnyttelse af arbejdskraft.\nFor arbejderklassen og en revolutionær udvikling er hele arbejderungdommen fremtiden. Men trods skiftende regeringers – og ikke mindst den nuværende socialdemokratiskes – løfter om forandring, så skrottes en stor gruppe af arbejderungdommen, allerede inden de er kommet i gang. Et stigende antal elever forlader folkeskolen uden afgangseksamen, og mange tusinder står helt uden arbejde eller uddannelse. For kapitalismen er de allerede glemt fortid. Regeringen og dens støttepartier erkender, at Folkeskolereformens løfter om bedre skole slog fejl. Og hvad gør de så? Den socialdemokratiske børne- og undervisningsminister kommer med så absurde lappeløsninger som at ville indføre karakter for elevernes ”flid”. Tilbage til den sorte skole. Politikerne er enige om at beholde den økonomiske succesgevinst ved, at der blev skåret så drastisk i lærernes arbejdstidsforhold, til skade for både lærere og elever.\nUddannelse er blevet en handelsvare, og uddannelsessteder styres efter virksomheds- og konkurrenceprincipper. I hele EU ses en udvikling med to adskilte uddannelsessystemer. Hvor det offentlige i højere grad bliver en statsinstitution til at oplære en fleksibel og underdanig arbejdskraft i en konkurrencestat. Mens den private kapital står for den mere specialiserede og rentable uddannelse, der kan tjenes penge på, eller eliteuddannelser til de privilegerede klasser og lag af unge. Hvilket planerne om at bygge helt nye erhvervsskoler med fokus alene på grøn omstilling, og med en meget direkte forbindelse med det private erhvervsliv, er en del af. Modsat kravet om at investere i en massiv genopretning og investering i de brede faglige grunduddannelser på erhvervsuddannelserne, et åbent optag, og praktikpladsgaranti til alle.\nVi ser en ungdom, der trods al dette, på trods af den massive ideologiske aggression, der rettes mod dem gennem medierne, trods alle forsøg på at dømme dem ude, alligevel sætter sig igennem og er forrest i nogle af de store bevægelser som klimabevægelsen, bevægelser mod racisme, mod kvindeundertrykkelse. I den forløbne kongresperiode har vi igen set besættelser af universiteter som protest- og aktionsform fra de studerendes side mod forringelser af deres uddannelser og forhold.\nUngdommen vil ikke dømmes til at være ”Standby-generationen”, for hvem udviklingen gik baglæns. Det er partiets opgave at være med til, at de lærer gennem deres egne erfaringer, at deres kamp for forandring bliver en del af den samlede klassekamp og enhedsfront mod kapitalen.\nEn ny runde og opsving i kvindernes kamp\nBåde herhjemme og globalt har kvindernes kamp taget et nyt opsving. Der har været udbredte strejker og protestbevægelser, særligt på social- og sundhedsområdet mange steder i verden. De har udviklet sig som reaktion på nedskæringspolitikken og de pressede arbejdsforhold, som ikke mindst arbejderkvinderne har mærket konsekvenserne af. De kvindelige arbejdere i denne sektor udgjort den mest vedholdende del af mobiliseringen i protesterne.\nOgså i Danmark har vi i periode set kvinderne været hovedkraften i store protestbevægelser og strejker som kampen mod uligelønnen, forholdene for ansatte og børn, syge, udsatte og ældre i den offentlige sektor, og MeToo.\nDen danske stat og politikerne har vendt kravet om kvinders ligestilling til et angreb på de tidligere de vundne rettigheder. I ligestillingens navn udsultes og forringes kvinders forhold under graviditet, fødsler og mor-barn-omsorg. Kvinders barselsorlov forringes i ligestillingens navn, ligesom retten til beskyttelse for voldsramte kvinder i krisecentre er voldsom skåret ned. Selv Kvindemuseet om kvinders forhold og historie er nedlagt. Offentlige kollektive løsninger for at få kvinders arbejde, børn og familie til at hænge sammen erstattes med dyre privatiseringer, øget hjemmearbejde og endnu mere pressede forhold.\nDisse skridt viser, at kvindespørgsmålet samtidig er et klassespørgsmål. Nedskæringerne rammer ikke den øverste klasses karrierekvinder, kvindelige aktie- og erhvervsejere eller toppolitikere og embedsfolk. Tværtimod, de tjener på den rigdom, som lavt- og uligelønnede kvinder er med til at skabe. De tjener på, at de offentlige finanser ryger ned i erhvervslivets lommer frem for offentlig sikring af kvinders, børns og familiers forhold.\nPartiet har støttet opbygningen af Kvinder i Kamp, KiK, som en kvindeorganisation for arbejderkvinder, de unge kvinder og det brede flertal af kvinder. Opsvinget i kvindekampen og den igangværende ligelønskamp åbner store muligheder. KiK kommer bredt ud, får mange kontakter, når den tager initiativer, og kan på mange områder spille en vigtig rolle i kvindekampens daglige praksis og de større markeringer som Kvindernes Internationale Kampdag 8. marts.\n”Corona-pandemien efterlod kvinder med både gamle og nye problemer på deres skuldre i deres lande, byer, gader og hjem. Men den fik også kilden til alle disse problemer til at fremstå mere tydelig og skarp. Kapitalismens ’normal’ betyder slaveri for kvinderne. Og kvindehad er en del af selve kapitalismens natur. Dette er, hvad pandemien nu har gjort indlysende. … Socialisme er den eneste vej til at få vejret – mod alt, hvad der kvæler kvinder, dvs. vold, usikkerhed på arbejdsmarkedet, uligeløn, økonomiske kriser, krig, homofobi, fremmedhadsk immigrationspolitik, kolonialisme, ødelæggelse af naturen og nyliberalisme,” lød det bl.a. i 2020 fra Den Internationale Konference af Marxistisk-Leninistiske Partier og Organisationer, CIPOML, som APK er en del af.\nKampen for en offentlig sektor, der kommer befolkningen og de ansatte til gode\nKampene for at redde og opgradere den offentlige sundheds-, omsorgs- og uddannelsessektor er gået ind i en ny fase og åbner op for nye muligheder. Det gælder liv, helbred, uddannelse og hverdag for dem, der ikke kan betale for private ydelser. Det gælder de ansattes løn- og arbejdsforhold, hvis der skal være nok til at løfte opgaverne.\nDer har i perioden været ført mange lokale og landsdækkende protester og kampe mod statslige, regionale og kommunale nedskæringer. Den omfattende landsdækkende bevægelse for minimumsnormeringer på daginstitutioner satte spotlight på de ekstremt forringede vilkår for børn, personale og forældre på området. I foråret 2019 var en national protest med demonstrationer i 53 byer med til at gøre dette og kravene til et stort spørgsmål i valgkampen, og det var med til at bære Socialdemokratiet, SF og Enhedslisten til magten og gøre Mette Frederiksen til ny statsminister. At den parlamentariske vej ikke førte til forandringer men blot tomme valgløfter, blev hurtigt klart. Der er hverken på efterfølgende finanslove og økonomiaftaler med kommuner kommet penge til at løse problemerne. Kun en lille startpulje, en forsøgsordning for fem frikommuner og en budgetlov, der også skærer i daginstitutionsbudgetterne.\nFor at rykke videre må forældrebevægelsens fortsatte krav og kamp kædes sammen med de offentligt ansatte i daginstitutioner og dagpleje og deres kamp for bedre arbejdsforhold og normeringer. Der må skabes nye alliancer til hele bevægelsen af offentlige ansatte, der på hver deres område rejser det samme, til en fælles bevægelse for et radikalt brud med den førte nyliberalistiske politik.\nMod regeringsindgreb, og alle på gaden for en offentlig sundhedssektor\nSygeplejerskernes afvisning af regeringsindgrebet i efteråret 2021, deres fortsatte protester, arbejdsnedlæggelser og arbejd-efter-reglerne-aktioner har været en stor inspiration for andre grupper af offentligt ansatte til at gå med og yde støtte og solidaritet mod regeringsindgrebets dekret og tvang, en solidaritet, der også ses fra grupper på det private arbejdsmarked. Da OK-kampen kom ud af Dansk Sygeplejeråds (DSR) fagtops kontrol, fik den luft til at brede sig forbi fagsnævre krav, til at udvide kampen for ligeløn og mod Tjenestemandsreformen, der allerede var organiseret på tværs af faggrupper blandt ansatte og studerende, luft til en større fælles kamp mod underbetaling og for ordentlige arbejdsforhold, for hele sundhedsvæsenets overlevelse, for hele den offentlige velfærdssektor og dens ansatte.\nKlassekampens tidligere strejke- og kamperfaringer som strejkestøttekomiteer og landsdækkende støtteindsamlinger til at dække Arbejdsurettens bod til dem, der nedlagde arbejdet, blev taget i brug af en ny generation.\nDen danske model for klassesamarbejde, der i årtier har været en urørlig hellig ko, blev med sygeplejerskernes OK-kamp fuldstændig blotlagt som en klam arbejdsgiverfidus og lagt i graven i de kampvilliges bevidsthed. Det blev krystalklart for mange, at klassesamarbejds-fagtoppen ikke repræsenterede deres og medlemmernes interesser, og nye basisorganiseringer i forskellige faggrupper har set dagens lys. Den samlende facebookgruppe ”Bak op om de offentlige ansatte” tilbage fra OK 18 har stor betydning i den åbne politiske diskussion og erfaringsudveksling blandt alle dem fra gulvet. Ligesom det sker i forummer for konkrete faggrupper.\nDen kapitalistiske Coronapolitik pressede de ansatte i dele af den offentlige sektor ud over kanten og afslørede de store huller, som års nedskæringer har skabt i det offentliges sundheds-, omsorgs-, uddannelses-, sociale, pædagogiske og beskæftigelsessektorer, der alle sammen bløder. Overarbejdende ansatte arbejdede som frontpersonale og hjemmefra med en ekstrem fleksibilitet og omstillingsevne til at løse opgaverne. Mange med helbredet som indsats, og som derefter som sygemeldte nu fyres af kommunerne.\nOK21 for de offentligt ansatte blev en spand koldt vand i hovedet. Der var jo delt honningkager ud og bonusser til lederne. Drejebogen for at udgå en gentagelse af den fælles kamp og solidaritet fra OK18 var skrevet af arbejdsgiverne og fagtoppens Forhandlingsfællesskab og FH-toppen længe inden. Kravene fra medlemmerne på gulvet skulle ikke indfries. Sygeplejerskerne brød igennem takket være en god basisorganisering og afviste to gange mæglingsforslaget på trods af DSR-ledelsen, mens andre grupper blev kørt over af sammenkædningsreglerne. Den knap tre måneder lange strejke under fagtoppens ledelse, men med stor mobilisering blandt sygeplejerskerne, endte med et arrogant regeringsindgreb fra den socialdemokratiske regering, der dikterede sygeplejerskerne det, de havde sagt nej til og kæmpet imod. Et indgreb, der prompte blev mødt med arbejdsnedlæggelser og protester.\nDet offentlige sundhedsvæsen er et symptom på udviklingen. Coronapandemien afslørede konsekvenserne af årtiers udhuling og nedskæringer til fordel for privatisering og dem, der kan betale for det. Presset bare på FOA-medlemmer i denne branche har betydet, at 38 pct. arbejder ekstra timer gratis hver eneste uge for at kunne holde deres egen samvittighed ud. Der ikke bare mangler personale, der er personaleflugt hele vejen rundt. Det anslås, at der alene når det gælder sosu-assistenter, vil der mangle op mod 40.000 om nogle år. Der lukkes i dag sengepladser og sengeafsnit ned på hospitaler af samme grund. Alt imens regeringens og politikerne investerer milliarder i ineffektive supermastodont-sygehuse få steder i landet.\nDen fortsatte kamp for at sikre den offentlige sundheds- og hele den offentlige såkaldte velfærdssektor, dens ansatte og brugere må fortsat udvides og rettes direkte mod de ansvarlige offentlige arbejdsgivere, som er politikere på lands-, regions- og kommunalplan. Det er nu, slaget for fremtidens offentlige sektor står.\nStop racisme og ghettolov\nIkke mindst de unge med en indvandrerbaggrund, hvad enten de er første-, anden- eller tredjegeneration, gøres til syndebukke for skiftende regeringers reaktionære arbejder- og ungdomsfjendske politik og populistiske racisme.\nForåret 2020 blev den store sociale protestbevægelse i USA ”Black Lives Matter” gnisten, der tændte den ulmende utilfredshed og vrede blandt de unge over den stigende sociale ulighed, den racistiske undertrykkelse, det danske politis og statsmagtens vold og årtiers reaktionær indvandrer- og flygtningepolitik. 15.000 gik midt under restriktionerne i demonstrationer, og protesterne blev hurtigt landsdækkende. De blev forbundet med krav om lukningen af danske lejre i Ellebæk og Sjælsmark, hvor asylansøgere med afslag interneres, og med vreden og modstanden mod den berygtede ”ghetto-lov”, der bliver brugt mod arbejderklassen.\nPartiet har deltaget aktivt i disse proteser og i bevægelser mod ghettoloven, der har vundet konkrete sejre gennem at rejse solidaritet og fælles kamp konkret. Beboerkampen står over for næste fase, hvor boliger skal rives ned og familier stå uden hjem, hvis dette ikke forhindres.\nDen antiracistiske kamp kan ikke ses eller føres isoleret. Racismen har sit klare klassestempel og bruges bevidst af reaktionen og magthavere til at splitte og dele arbejderklassens og ungdommens kamp. Den bruges til at gøre dele af befolkningen til syndebukke for kapitalismens egne skabte problemer og som murbrækkere i reaktionære reformer og afledningspolitik.\nDen socialdemokratiske regering med statsminister Mette Frederiksen og udlændinge- og integrationsminister Mattias Tesfaye har gjort en dyd ud af at overhale reaktionen indenom, når det gælder om at føre sort politik på dette område. Den tidligere integrations- og venstreminister på dette felt Inger Støjberg er midt i en rigsretssag for nogle af sine handlinger. Den nuværende socialdemokratiske regering afholder hemmelige forhandlinger med flere afrikanske lande om at etablere danske flygtninge- og asyllejre i Afrika, mens Danmark skal være med til at befæste EU’s Frontex-grænser og holde EU inde bag mure, pigtråd og militær.\nKlimabevægelser og demonstrationer har de senere år været stærkt på gaden og har medvirket til at genrejse klimaspørgsmålet på dagsordenen, så ingen kunne sidde det overhørig. Det er klart, at det i høj grad optager ungdommen, da regningen for dagens og fortidens klimaforbrydelser skydes langt ud i fremtiden. Industriens og regeringens redningsplaner er helt farveblinde, og sort trylles om til grønt, med ”grøn omstilling” og ”Green New Deal”. Mens løsningen af de omfattende ødelæggelser omsættes som kortsigtet profitgivende forretning.\nPolitikere fra ”rød” og blå blok har nærmest overgået hinanden i at omfavne klimadagsordenen. Men deres klimapolitik har kapitalismens klare klassestempel. De egentlige ansvarlige, dem for hvem det betyder profit, går fri. Løsningen af de omfattende ødelæggelser omsættes som kortsigtet profitgivende forretning, hvor det er arbejdsklassen og befolkningen, der betaler de endeløse grønne afgifter, og som skal skære ned for klimaets skyld.\nKlimakampen er en del af klassekampen og må rettes mod de ansvarlige konkret og mod det imperialistiske system, der skaber ødelæggelserne og forhindrer løsninger.\nPartiet skal byde ind med revolutionær handling, teori og organisering til at styrke ungdommens kamp. Det er fortsat en vigtig opgave at sprede kendskabet til vores parti, til vores daglige netavis, til vores politik, og at der findes organiserede revolutionære kommunister i Danmark.\nArbejderklassens enhedsfront mod krise, krig og reaktion\nPandemier og kapitalistiske kriser løses ikke med mere kapitalisme\nCoronapandemien var ikke årsagen til den økonomiske krise, der trådte frem. Den har udløst og udviklet krisen i et hurtigt tempo og omfang for små virksomheder og almindelige mennesker. Mens samme krise har forgyldt hele industrisektorer og monopoler – som medicinalindustrien og internethandel. Den økonomiske krise var allerede under udvikling, før Coronapandemiens konsekvenser også ramte verdensøkonomien og Danmark.\nVi kom i en situation, hvor der var skærpede klassekampe, store protestbevægelser og folkeopstande flere steder i verden. Det var derfor heller ikke uden grund, at den herskende klasses helt store bekymring var og er, hvordan de kan undgå for stor modstand i arbejderklassen.\nDen socialdemokratiske regering falbyder et mix af de to borgerlige økonomiske krisepolitiker: en rendyrket nyliberalistisk model og en ny variant af Keynes’ kriseløsningspolitik. Hvilket sætter regeringen helt på linje med de fleste af den kapitalistiske verdens ledere. Og det er helt afstemt med EU. Den herskende klasses kriseløsninger for at hjælpe kapitalen kan ikke forhindre, at kapitalismens kriser uddybes og vokser. Heller ikke selvom den økonomiske krise i Danmark officielt er udskudt en stund med Coronahjælp til de rigeste.\nTil trods for, at økonomien i Danmark officielt gik i recession i tredje kvartal 2020, er de danske aktier steget drastisk i både 2020 og 2021. Siden bunden blev nået i marts 2020, er det danske eliteindeks steget med ca. 103 pct., mens globale aktier er steget knap 91 pct.\nDet er medicinalmonopolerne Novo Nordisk, Genmab og Coloplast, der sammen med Medicon-koncerner som Abena med deres værnemidler scorede kassen. ”Medical Valley” udgør så stor en del af den danske økonomi, hvilket er med til at skabe de dramatiske aktiestigninger. Det samme gælder for de globale danske monopoler som A.P. Møller Mærsk, Vestas og Grundfos, der alle melder om rekordomsætninger og rekordindtjening i 2021. Ligesom Danmarks største industrivirksomhed Danfoss har haft deres største profitable vækst nogensinde på grund af ”grøn omstilling” rundtom i verden.\nOgså centralbankernes initiativer med milliardhjælpepakker og pengepolitik har været fuldstændig uden sidestykke i historien, når man taler størrelse og omfang. Regeringer har mere eller mindre kollektivt på tværs af hele verden afsat mere end 20 procent af BNP til at holde den kapitalistiske økonomi kørende. Alene Den Europæiske Centralbank har ved at lade den digitale seddelpresse rulle opkøbt obligationer i Eurolandene for 100 milliarder euro om måneden for at sikre euroen og EU’s monopoler gennem ”Pandemic Emergency Purchase Program”.\nOg bare det, at centralbanker og regeringer taler om at sætte farten på seddelpressen for økonomisk støtte en smule ned, får det danske erhvervs- og finansliv til at råbe op om, hvor hårdt det kan blive for aktieejerne.\nAt fortsætte med samme håbløse politik og system er ingen vej ud af hverken arbejdsløsheden, sundhedskrisen eller den økonomiske krise. At fortsætte med at hælde milliarder af kroner og euro i et bundløst system, der ikke kan sikre en fremtid for hele arbejderklassen, ungdommen og befolkningen, bringer os ikke fremad. Den socialdemokratiske klassesamarbejds-model for at lade staten overtage de frie markedskræfters rolle til at løse krisen har vist sig som et åbent tagselvbord for de største monopoler for at sikre deres profit.\nDet er derfor løgn, når arbejdsgiverne og regeringen påstår, at der ikke er råd til ordentlige løn- og arbejdsforhold, ligeløn, dagpenge eller til at finansiere en opsigelse af velfærdsforligets stigende pensionsalder. Det er ren klassepolitik. Når den danske stat har kunnet låne de mange milliarder til hjælpepakker, modsat mange andre lande, skyldes det årtiers reformtyverier betalt af de arbejdsløse, de syge, pensionister og den offentlige sundheds-, omsorgs- og uddannelsessektor, der har gjort dansk økonomi kreditværdig – men har forringet de sociale forhold massivt.\nMen derfor eller måske netop derfor må partiet blive ved med at afdække, at vise og overbevise om, at det er kapitalismen, der selv skaber sine kriser og ikke kan løse dem. At deres kriseløsninger ikke redder arbejdspladser og velfærd, men profit. Partiet må gøre klart, hvad der kan gøres for at skabe den nødvendige forandring.\nPartiet må forsat arbejde for, at der opbygges en samlet, stærk og slagkraftig arbejderklassefront: arbejdere, privat- og offentligt ansatte, løs- og tvangsarbejdere, arbejdsløse og udstødte. Det er afgørende for at kunne gå imod kapitalens offensiv. De virkelige skillelinjer i vores samfund gør mellem klasseinteresser, ikke mellem køn, farve, etnicitet eller andre af de modsætninger, kapitalismen opbygger mellem mennesker.\nKun gennem at organisere modstanden, fremme kamp- og aktionsenheden og sætte arbejderklassens interesser i centrum, uden at glemme andre klassers og lags, kan der skabes en ny kraft mod arbejdsgivernes og krigsherrernes offensiv. Skabes en ny kraft, der kan gøre en ende på udbytning, undertrykkelse og ødelæggelse.\nDansk økonomisk imperialisme og globalisering på ryggen af arbejderklassen\nImperialismens ideologier roser globaliseringen som en højere fase af det kapitalistiske system, der skaber fælles løsninger af verdens problemer på tværs af landegrænser. Reelt er det en globalisering af kapital.\nUdviklingen af produktionsmidlerne og de produktive kræfter, der er skabt af de videnskabelige og tekniske revolutioner, de store videnskabelige opdagelser, de nye dimensioner af kommunikation, bio- og informations- og robotteknik har udvidet monopolernes og de imperialistiske fangarme over hele verden.\nFrem for løsninger har imperialismens udvikling skabt voksende udbytning af arbejderklassen, af de undertrykte klasser og afhængige lande, både af den nationale og globale monopolkapital.\nFrem for løsninger har imperialismen skabt voksende udplyndring af hele jordklodens rigdomme og ressourcer med alvorlige konsekvenser for befolkningerne, naturen og klimaet. Frem for løsninger gøres nødhjælp og grøn omstilling til politisk og økonomisk forretning baseret på profit.\nKapitalens globalisering har skabt kapitalgrupper som BlackRock, der er verdens største. Den er medejer af den vestlige kapitalismes største finansselskaber og virksomheder. BlackRock er rådgivere for USA’s præsident Biden, for Den Europæiske Centralbank og EU-kommissionen. Den styrer statsmagter og lovgivningen helt til deres egen fordel.\nI Danmark har BlackRock aktier i Den Danske Bank. Det har indtil nu lykkedes gennem beboerkampen på Frederiksberg i 2018 at holde kapitalgruppen ude af opkøb af almennyttige boliger til spekulation i Danmark. Men den danske stat har i årtier solgt almennyttige boliger til spotpris, foræret lejernes penge til boligspekulanter og skabt mangel på billige boliger.\nSelv fremsynede erhvervsledere og socialdemokratiske ministre mener nu, at kapitalismen er gået for vidt i sin kyniske rovdrift på profit. Men hvad er deres fremtidsplan? Den er at redde kapitalismen med en benhård krisepolitik, hvor det er arbejderklassen og de unge, der skal betale.\nDet er, hvad de mener med, at kapitalismen må genopfinde sig selv som en social, menneskelig og grøn variant, garneret med såkaldt demokratisk og parlamentarisk kontrol. De støtter, servicere og bevarer systemerne for udplyndring og udbytning.\nPartiet må bruge marxismen-leninismen og den politiske økonomi som politisk og ideologisk værktøj til at påvise, at kapitalens plan for at styrke og helbrede kapitalismen med mere kapitalisme ikke duer. Vi skal øge bevidstheden om, at kapitalismen og magthaverne reelt ikke har noget svar på krisen, og at den eneste reelle og langsigtede løsning er et revolutionært brud med den førte politik og det kapitalistiske system. Det må ske ved at forene teori og praksis i partiets handlinger i klassekampen.\nMed Brexit blev kravet om at forlade EU en realitet\nStorbritannien faldt ikke i havet, det gik ikke i sort kaos, da Brexit endelig blev en realitet. Det var ellers, hvad EU-tilhængerne prædikede under hele det tovtrækkeri mellem kapitalkræfterne, efter den engelske befolkning havde stemt sig ud af EU ved en folkeafstemning.\nBrexit viser, at det kan lade sig gøre at komme ud af EU, uden at al handel gør i stå, selv efter 46 års medlemskab. Det kan også lade sig gøre for Danmark.\nDet blev et signal til at styrke EU-modstanden med det klare mål at få Danmark ud af EU.\nVilkårene, og hvordan det vil udvikle sig efterfølgende under dansk selvstændighed, afhænger af klassekampen. Arbejderklassen og de unge er de egentlige hovedaktører og klassekræfter. Folkebevægelsen mod EU må udvikles til at kunne navigere i den aktuelle klassekamp med kravet om national selvbestemmelse og ud af EU. Nedbrydningen af arbejderrettigheder og EU-monopolernes arbejdsgiverpolitik må imødegås med international solidaritet og ved at rette skytset mod de ansvarlige, både i Bruxelles og i Danmark.\nFolkebevægelsen mod EU må ryste Enhedslistens likvidationsforsøg af sig, ikke gentage fejlen med at forære Enhedslisten sine stemmer til EU-parlamentet og i stedet satse på igen at genopbygge en stærk og levende folkebevægelse af EU-modstandere.\nEU kan ikke ændres eller presses indefra til et grønt, socialt, fredeligt EU. Det er falsk reklame. Både Enhedslisten og Europæisk Venstreparti (European Left), som de er medlem af, forsøger at sælge ideen om et rødt-grønt Europa inden for EU. EU er og bliver de store monopolernes opbygning af Europas føderale forenede stater, hvis imperialistiske interesser og profit som en stormagt er det afgørende. Den er den udvikling, vi har set – økonomisk, politisk, militært – og som vi ser kører hurtigere og hurtigere.\nDen danske EU-modstand må skære igennem og holde fast i hovedpointen: Det kan lade sig gøre at forlade EU! Og vi vil ud af monopolernes EU.\nHvordan arbejder vi for at stoppe udviklingen af fascisering og højreopportunisme?\nLenin understregede, at netop spørgsmålet om staten er et af de sværeste spørgsmål for revolutionære, når det gælder om for alvor og i dybden at frigøre sig fra sine småborgerlige demokratiske børnelærdomme.\nPartiet har på de seneste kongresser beskæftiget sig med fasciseringen og militariseringen af statsapparatet og opbygningen af en enhedsfront, enheden i arbejderklassen og opbygningen af dens parti som svar på, hvordan kapitalen og reaktionen bruger denne udvikling til at komme gennem de voksende kriser. Vi har i den forløbne periode bragt en række konkrete analyser af denne udvikling i partiets teoretiske magasin Enhed og Kamp, der både indeholder danske og internationale erfaringer.\nDer er sket en løbende fascisering af statsapparatet, ikke kun ideologisk, politisk og militært, men også rent lovmæssigt. I statens undertrykkelsesapparat er grænsen mellem politi, hær og private sikkerhedsfirmaer gennem længere tid blevet tyndere og tyndere. I december 2020 valgte Enhedslisten at deltage i ‘politiforliget’ 2021-25, hvor en central del drejer sig om, at politiet skal udstyres som en hær af den slags, man f.eks. kan bruge mod store, uregerlige folkelige bevægelser af ”ulydige” borgere. Helt i tråd med rækken af kontrol-, straf- og overvågningslove og tiltag, der er sket på bekostning af befolkningens retssikkerhed. Det blev klart, at Epidemiloven også kan bruges mod befolkningen, at mange Corona-restriktioner blev indført under falsk dække af sundhedsfaglige hensyn for at beskytte erhvervslivets interesser, til disciplineringen af befolkningen og en generalprøve på, hvad der skal til for at slå social uro ned, den dag den bliver for stor.\nOgså herhjemme udviklede der sig en militant højrepopulistisk modstrømning, med blandt andre ”Men in Black”, under stor mediedækning. Den tiltrak også progressive pga. venstrekræfternes impotens og manglende alternativ på dette felt.\nMange af de mennesker, der tiltrækkes af den populistiske bevægelse, er arbejdere, småborgere og intellektuelle, der ikke bare har mistet deres arbejde, deres indkomst, er gået konkurs, men også har mistet deres illusioner om at blive samlet op af et velfærdssystem, og deres illusioner om politikere og fagbevægelse, der åbenlyst forråder dem, og et system, der er ligeglad med dem. De vil forandring. Populismen lover dem en sådan – uden klassekamp, uden revolution og socialisme, men ved at folket overtager elitens positioner.\nDen militante højrepopulistiske modstrømning er en del af en international strømning og bevægelse opbygget gennem år, ikke mindst i Tyskland, og orkestreret fra USA. Dens indhold, med såkaldte klasseneutrale paroler som ”hverken højre eller venstre” og klasseløse ”det os, folket, mod politikereliten”, er reelt en politik for at lede den voksende frustration og vrede væk fra en klassekampslinje og arbejderklassens kamp.\nDa regeringen med mediernes hjælp havde fået skabt opfattelsen af, at protest mod deres politik var lig med konspiratoriske hætteklædte stenkastere, brugte de bevægelsen til at stemple militante metoder som udanske, med hårde straffe og varetægtsfængslinger til følge. Når Rasmus Paludan fra Stram Kurs brænder Koranen af på gaden, får han politibeskyttelse og statsstøtte, men når protesterende på gaden brænder en dukke af Mette Frederiksen af, er det landsforræderi ifølge de herskedes klassemoral.\nVi skal fortsat forbinde kampen mod krise, krig, reaktion og fascisme med den sociale kamp, som vi altid har slået fast og arbejdet efter. Gennem det opbygges en enhedsfront – dvs. at tage arbejderklassens og dens allieredes behov og opgaver op og udvikle en fælles kampplatform. Vi skal i vores propaganda og handling henvende os direkte til ungdommen, arbejderklassens forskellige lag, de lavest stillede intellektuelle og nederste del af småborgerskabet. Det betyder tage fat om deres konkrete problemer, sætte dem ind i en revolutionær sammenhæng.\nPartiet må fortsat arbejde mod den voksende udbredelse af fascistiske og nazistiske bevægelser, hvis internationale grene altid har haft Danmark som et smørhul, mens politikerne vendte det blinde øje til. Et forbud mod nazistiske og fascistiske organisationer løser ikke hele problemet, men er en stærk markering af, at disse reaktionære mørkekræfter hverken skal have statsstøtte, parlamentarisk repræsentation eller indgå i en demokratisk debat.\nPartiet har en vigtig opgave i kampen mod den massive revidering, omskrivning og forfalskning af klassekampens og arbejderklassens historie og af modstandsbevægelsens kamp mod nazismen. Også den primitive antikommunisme, der bl.a. sidestiller nazisme og kommunisme, må imødegås.\nKampen står fortsat om dansk krigsdeltagelse i imperialismens krige\nImperialistiske kriges nederlag har ingen fædre. Ligesom de øvrige krigsregeringer løber også den danske regering og politikere fra ansvaret for, at Danmark blev en krigsførende nation under USA-imperialismens ledelse og kommando. De løber fra ansvaret for gennem 20 års terrorkrig blindt at have fulgt en fremmed stormagts taktstok med dansk krigsdeltagelse, og fortsat gør det. De løber fra ansvaret for aktivt at deltage i NATOs og EU’s storstilede militære oprustning, oprustning af industri, energi og infrastruktur til kommende krige og krigshandlinger. Femernbroen bygges ikke, for at vi kan hente billigere øl hurtigere i Tyskland, eller kun for at forkorte varetransporten. Den skal gøre NATO’s og EU adgang til Danmark som militært opmarchland i en krigssituation mere effektiv, hvilket er den placering, Danmark har fået, sammen med at NATO har plantet flybaser i landet som led i NATOs nordvestlige angrebslinje.\nTil gengæld for dræbte og soldater sendt i krig med alt, hvad deraf følger, blev krigsforbryder-statsministeren Anders Fogh generalsekretær i NATO som tak for loyal rakkertjeneste med udvidelse af krigsdeltagelsen til Irak. Og krigsindustrien og dødens købmænd har tjent store profitter på de enorme mængder skattekroner, der blev pumpet ind i terrorkrigene.\nDen danske regering og Folketinget løber fra ansvaret for terrorkrigen i Irak, hvor dansk imperialisme fortsat er til stede bl.a. som leder af NATO-missionen “NATO Mission Iraq” og vil være det, også efter at USA trækker sig ud i slutningen af dette år. Alle steder i Mellemøsten og Afrika, hvor dansk militær fortsat deltager i terrorkrigene, følges samme politik.\nAPK fordømmer de imperialistiske terrorkrige, hvis egentlige formål var kontrol over Afghanistans og Mellemøstens strategiske beliggenhed, energikilder og naturressourcer i rivalisering med øvrige globale og regionale stormagter.\nRegeringen og Folketingets politikere forsøger at udnytte NATO’s nederlag til at liste mere militært samarbejde i EU ind ad bagdøren. EU-toppen har åbent erklæret, at tiden er inde til regulære EU-indsatskamptropper og optrapning af EU’s militære rolle med en arbejdsdeling mellem EU’s og NATO’s militære operationszoner.\nSom resten af samfundet er også dansk økonomi blevet yderligere militariseret. Ser man alene på militærudgifterne i forhold til indbyggertallet, ligger Danmark blandt verdens fem største pr. indbygger. Det seneste forsvarsforlig, der rækker frem til 2023, øger militariseringen og krigsoprustningen markant.\nCivil og militær produktion blandes i stadig højere grad sammen i såkaldt offentligt-privat samarbejde, offentlige uddannelsesinstitutioner som Aalborg Universitet og Syddansk Universitet og DTU driver militær forskning med hemmeligstemplede aftaler med våbenindustrien.\nMillioner af skattekroner på finanslove og i forsvarsforliget afsættes til ikke bare dansk krigsindustri, men ”medfinansiering af danske virksomheders og universiteters samarbejdsprojekter med internationale partnere”. Dvs. NATO og EU’s militære gren.\nOgså selve den danske våben- og krigsindustri vokser og modtager stor både direkte og indirekte statsstøtte. Dansk krigsdeltagelse er en profitabel forretning for dødens købmænd. Nogle af konsekvenserne af Danmarks største skandale-våbenkøb af F-35-kampfly viser sig nu ved NATO-flybaserne i Danmark, hvor de er stationeret.\nDengang som nu siger APK højt og klart: Stop den imperialistiske terrorkrig, hvilket påskud den end føres under. Bekæmp imperialismen. Bekæmp også dansk imperialisme. Stop dansk krigsdeltagelse, hvilket allianceflag det end sker under. Træk danske soldater og militær hjem nu.\nDanmark ud af imperialistiske alliancer. Danmark ud af NATO og EU. Vi kræver NATO’s baser i Danmark nedlagt og ud af landet.\nDansk imperialisme kæmper for fortsat at kunne udnytte og udbytte Grønland og Færøerne, deres befolkning, ressourcer og voksende geostrategiske placering og betydning. Dansk imperialisme ønsker at fastholde Grønland som en halvkoloni under en selvstyremaske og forhindrer en selvstændig udvikling. Men det sker i stigende modsætning til den grønlandske befolknings ønsker og vilje.\nDet moderne Grønland bærer fremtiden i sig, med mange muligheder, ressourcer og ikke mindst en voksende national politisk bevidsthed, der vil forene fremskridt med de oprindelige folkelige værdier og respekt for naturen. Der hverken ønsker at se Grønland som et frilandsmuseum for turister eller et kolonialt afhængigt uland. Det bærer samtidig også alle kapitalismens indbyggede dårligdomme og forhindringer for udvikling som en afhængig nation og halvkoloni.\nEthvert skridt mod større selvstændighed kommer ske i kamp mod dansk imperialisme og den danske stats kolonimagt – og mod al anden imperialisme, hvis det skal blive reelle skridt.\nDen danske arbejderklasse og danske revolutionære har også en rolle og opgave i kampen for Grønlands selvstændighed. Både gennem selv at bekæmpe dansk imperialisme og svække den gennem klassekampen i Danmark, men også konkret mod ethvert skridt, den danske statsmagt tager økonomisk, militært og økonomisk for at opretholde og udnytte sin neokoloniale magt. Og gennem konkret og aktiv international solidaritet med den grønlandske arbejderklasse og folk.